internet vaartha 198 Views
రియో డి జెనీరో : ఒకప్పుడు ప్రపంచ పుట్‌బాల్‌ను శాసించిన అర్జెంటీనా ఇప్పుడు వరుస ఓటములతో ఉక్కిరిబిక్కిరి అవుతుంది.ఇటీవలే కోపా అమెరికా కప్‌ ఫైనల్స్‌లో బోల్తా పడిన ఈ పుట్‌బాల్‌ దిగ్గజ జట్టు తాజాగా ఒలింపిక్స్‌ నుంచి వైదొలగాల్సి వచ్చింది.హోండూరస్‌ జట్టుతో జరిగిన మ్యాచ్‌ను డ్రాగా ముగించింది. దీంతో వారి పతక ఆశలపై నీళ్లు చల్లి నట్లైంది.
ఇరు జట్లు మ్యాచ్‌ ముగిసే సమయానికి ఒక్కొ జట్టు ఒక గోల్‌ చేశాయి.కాగా మరోవైపు బలమైన జర్మనీ జట్టు పిజీపై 10-0 తేడాతో విజయం సాధించింది.జర్మనీ క్రీడా కారుడు నీల్స్‌ పీటర్సన్‌ చెలరేగిపోయి అయిదు గోల్స్‌ సాధించాడు.మరో మ్యాచ్‌లో దక్షిణ కొరియా బలమైన మెక్సికో పై విజయం సాధించి ముందంజలో వేసింది. కొలంబియా జట్టు నైజీరి యాను 2-0 తేడాతో ఓడించి ముందంజలో కొనసాగింది.ఈ విజయంలో క్వార్టర్‌ ఫైనల్‌లో బెర్త్‌ ఖరారు చేసుకుంది. మరో మ్యాచ్‌లో పోర్చుగల్‌ జట్టు ఆల్జీరియాతో జరిగిన మ్యాచ్‌ను డ్రాగా ముగించి క్వార్టర్‌ ఫైనల్‌లో బలమైన జర్మనీతో తలపడేందుకు సిద్ద మవుతుంది.